1Kor.15:52 Archives - dieskrifte.org
Sleutelwoord se argiewe: 1Kor.15:52
Februarie 28, 2021 Vic
Daar heers soms groot verwarring rondom die identifikasie van die laaste basuin soos in 1Kor.15:52 gevind. Veral proponente van die mid-tribulasie siening beweer dat hierdie basuin dieselfde basuin is as die laaste van 'n reeks van sewe basuine wat ons in Open.11:15 vind. Hulle glo dat die kerk deur die eerste helfte van die sewejarige verdrukking sal moet gaan en dan teen die middel van die sewe jaar deur Christus weggeraap word. Met hierdie skrywe sal gedemonstreer word dat hierdie twee basuine nie dieselfde basuine is, en derhalwe nie met mekaar verwar moet word nie. 1Kor.15:52 lees soos volg, naamlik:
"in 'n oomblik, in 'n oogwink, by die laaste basuin; want die basuin sal weerklink, en die dode sal onverganklik opgewek word; en ons sal verander word."
Daarenteen vind ons dat daar in Openbaring aan sewe engele, sewe basuine gegee word wat hulle tydens die tweede helfte van die verdrukking sal blaas, en wat verdere oordele op die wêreld tot gevolg het, naamlik:
Openb.8:2 : "En ek het die sewe engele gesien wat voor God staan, en sewe basuine is aan hulle gegee."
Met die blaas van elke basuin sal daar 'n reeks verskriklike oordele van God die wêreld tref. (Die leser word aangeraai om self die hele gedeelte in Openbaring te lees.) En daarna blaas die sewende engel die laaste basuin in die reeks van sewe basuine, naamlik:
Openb.11:15 "En die sewende engel het geblaas, en daar was groot stemme in die hemel wat sê: Die koninkryke van die wêreld het die eiendom van onse Here geword en van sy Christus, en Hy sal as Koning heers tot in alle ewigheid." (dus het die tyd aangebreek dat Christus Sy Koninkryk op aarde oprig. Die leser word aangeraai om die artikel "Koninkryk nou vs Koninkryk Kom" te lees.)